Virallinen lehti nro C 323 , 04/12/1995 s. 0048



A4-0261/95 Päätöslauselma, joka koskee komission tiedonantoa tutkintotodistusten vastavuoroisesta tunnustamisesta akateemisia ja ammatillisia tarkoituksia varten (KOM(94)0596 - C4-0123/95) Euroopan parlamentti, joka - ottaa huomioon komission tiedonannon tutkintotodistusten vastavuoroisesta tunnustamisesta akateemisia ja ammatillisia tarkoituksia varten (KOM(94)0596 - C4-0123/95), - ottaa huomioon 18. huhtikuuta 1985 antamansa päätöslauselman, joka koskee kansallisten yliopistollisten ja ammatillisten tutkintotodistusten vastavuoroista tunnustamista Euroopan tasolla ((EYVL C 122, 20.5.1985, s. 121)), - ottaa huomioon 14. marraskuuta 1985 antamansa päätöslauselman komission neuvostolle antamasta ehdotuksesta korkeamman koulutuksen tutkintotodistusten vastavuoroisen tunnustamisen yleistä järjestelmää koskevaksi direktiiviksi ((EYVL C 345, 31.12.1985, s. 80)), - ottaa huomioon 24. marraskuuta 1989 antamansa lausunnon komission neuvostolle antamasta tarkistetusta ehdotuksesta päätökseksi, jolla muutetaan päätöstä 87/327/ETY Euroopan yhteisön yliopisto-opiskelijoiden liikkuvuuden edistämisohjelman (ERASMUS) käynnistämisestä ((EYVL C 323, 27.12.1989, s. 172)), - ottaa huomioon 17. toukokuuta 1990 antamansa lausunnon komission neuvostolle antamasta esityksestä direktiiviksi ammatillisen koulutuksen vastavuoroista tunnustamista koskevasta toisesta yleisestä järjestelmästä täydentämään direktiiviä 89/48/ETY ((EYVL C 149, 18.6.1990, s. 146)), - ottaa huomioon 15. toukokuuta 1992 antamansa päätöslauselman koulutuspolitiikasta vuotta 1993 odotettaessa ((EYVL C 150, 15.6.1992, s. 366)), - ottaa huomioon Euroopan yritysjohtajien tilanteesta 25. kesäkuuta 1993 antamansa päätöslauselman, jossa painotetaan todistettujen pätevyyksien tunnustamista koskevan todellisen järjestelmän tarvetta ((EYVL C 194, 19.7.1993, s. 405)), - ottaa huomioon 22. huhtikuuta 1994 antamansa lausunnon ehdotuksesta Euroopan parlamentin ja komission päätökseksi yhteisön SOCRATES- toimintaohjelman käynnistämisestä ((EYVL C 128, 9.5.1994, s. 479)), - ottaa huomioon 3. toukokuuta 1994 antamansa lausunnon ehdotuksesta neuvoston päätökseksi, jolla käynnistetään toimintaohjelma Euroopan yhteisön ammatillisen koulutuksen politiikan täytäntöönpanemiseksi - Leonardo da Vinci ((EYVL C 205, 25.7.1994, s. 60)), - ottaa huomioon kulttuuri-, nuoriso- ja koulutusasioita sekä tiedotusvälineitä käsittelevän valiokunnan mietinnön ja talous- ja raha- asioita sekä teollisuuspolitiikkaa käsittelevän valiokunnan lausunnon (A4- 0261/95), sekä katsoo, että A. valkoisessa kirjassa «kasvu, kilpailukyky ja työllisyys» painotetaan, että on tärkeää jatkaa etenemistä tutkintotodistusten vastavuoroisen tunnustamisen alalla, jotta voidaan poistaa jäljellä olevat vapaan liikkuvuuden esteet ja luoda laajat ja kilpailukykyiset eurooppalaiset työmarkkinat, B. Euroopan parlamentti ja neuvosto pyrkivät päätöksellään 2493/95/EY, jolla ne määrittelevät vuoden 1996 «elinikäisen oppimisen eurooppalaiseksi teemavuodeksi», muiden tavoitteiden ohessa luomaan täydentävyyttä akateemisten järjestelmien ja ammattikoulujärjestelmien välille parantaakseen mahdollisuuksien tasa-arvoisuutta, C. neuvosto hyväksyi päätöksellään 89/489/ETY LINGUA-ohjelman edistämään vieraiden kielten taitoa yhteisössä; päätöksessään 819/95/EY Euroopan parlamentti ja neuvosto hyväksyivät SOCRATES-ohjelman, jonka III luvun ensimmäisessä toiminnossa integroidaan LINGUA-ohjelman tavoitteet ja jatketaan niitä; kielimuurit ovat edelleen yksi pääasiallisista liikkuvuuden esteistä, D. ERASMUS-ohjelmalla käynnistettiin vuonna 1988 tutkintotodistusten vastavuoroisen tunnustamisen pilottijärjestelmä ECTS (European Community course credit Transfer System); tämän järjestelmän menestys myönnetään, E. Euroopan yhteisöön on jo luotu suuri joukko tietoverkostoja, jotka liittyvät koulutukseen, ammatilliseen harjoitteluun ja tutkintotodistusten vastavuoroiseen tunnustamiseen, kuten EURYDICE, CEDEFOP, NARIC jne.; niiden tehokkuutta on vahvistettava ja niiden toiminta koordinoitava, F. säänneltyjen ammattien suurimmat oikeudelliset esteet on poistettu; ei-säänneltyinä pidettyjen ammattien osalta on edelleen olemassa tiettyjä vaikeuksia ja lukuisia haittoja, G. monet kansainväliset järjestöt, kuten Euroopan neuvosto ja UNESCO, työskentelevät tutkintotodistusten vastavuoroisen tunnustamisen alalla; niiden toiminta on yhtenäistettävä ja niiden yhteistyötä on vahvistettava, H. perustamissopimuksen 126 artiklan mukaisesti yhteisön on edistettävä koulutuksen eurooppalaistamisen kehitystä rohkaisemalla tutkintotodistusten vastavuoroista tunnustamista samalla, kun se täysin kunnioittaa sitä, että jäsenvaltiot vastaavat koulutusjärjestelmiensä koulutuksen sisällöstä ja organisoinnista, sekä niiden kulttuurillista ja kielellistä moniarvoisuutta, I. se on antanut monia päätöslauselmia, jotka koskevat koulutuksen eurooppalaisen ulottuvuuden kehittämistä ja painottavat opetushenkilöstön liikkuvuutta ((EYVL C 48, 25.2.1991, s. 216 EYVL C 150, 15.6.1992, s. 366 EYVL C 255, 20.9.1993, s. 161)); 1. Pitää tervetulleena sitä, että komissio pyrkii esitettyjen toimintamallien avulla parempaan tutkintotodistusten tunnustamisjärjestelmään ja vaikuttaa siten tärkeällä tavalla työntekijöiden liikkumavapauteen; 2. Pitää tarpeellisena, että ennen lisätoimenpiteitä suoritetaan ensin vapaan liikkuvuuden nykyisten esteiden perusteellinen analyysi ja tehdään näiden esteiden voittamisen mahdollistavia ratkaisuja koskevia ehdotuksia; 3. Kehottaa työehtosopimusten tekoon osallistuvia työntekijöitä ja johtoa osallistumaan ammatillisten todistusten vastavuoroiseen tunnustamiseen, kutsumaan muita järjestöjä osallistumaan joustavalta pohjalta ja käsiteltävien alojen mukaan sekä mahdollistamaan kansallisten elinten osallistumisen toissijaisuusperiaatteen mukaisesti; 4. Kehottaa jäsenvaltioita opintosuoritusten akateemisen tunnustamisen yhteydessä tarkistamaan myös, missä määrin niiden kansalliset määräykset, jotka koskevat ulkomaisten akateemisten arvojen käyttöä tai muuntamista jäsenvaltiossa käytettäviksi ammattinimikkeiksi, ottavat huomioon työntekijöiden vapaan liikkumisoikeuden; 5. Pyytää kattavaa selvitystä korkeakoulutasoisten ja ammatillisten todistusten vastavuoroisen tunnustamisen suhteen saavutetusta tilanteesta sekä kaikkien tarvittavien tietojen julkituomista; 6. Odottaa, että komissio - myös elinikäisen oppimisen eurooppalaisen vuoden tavoitteiden valossa - antaa vastaavan säädöksen päästötodistusten (ammattikoulutodistukset) vastavuoroisesta tunnustamisesta Euroopan tasolla, jotta ammattikoulutuksen saaneet työntekijät voivat hyödyntää liikkumisvapausoikeutta; 7. Esittää käsityksenään, että EU-koulutusohjelmien ja erityisesti LINGUA- ohjelman vieraiden kielten opettamista edistävää osaa on kehitettävä; 8. Kannustaa opintosuoritusten akateemisen tunnustamisen osalta esittelemään ECTS:n puitteissa saavutetut edistysaskeleet sekä rinnan ECTS:n laajentamisen kanssa luomaan korkeakoulujen yhteistoimintaohjelmia aloilla, joilla ECTS:ää ei voida soveltaa; 9. Tukee komission pyrkimyksiä luoda suorituskykyinen tietoverkko, mutta katsoo kuitenkin, että komission esittämät yleiset tiedotustoimistot tulisi mahdollisuuksien mukaan nivoa yhteen jo olemassa olevien järjestelyjen, kuten NARICin muodostavien laitosten kanssa; 10. Pitää tarpeellisena, että jo olemassa olevat tietoverkot kuten EURYDICE ja NARIC sekä CEDEFOP kytketään paremmin yhteen ja että myös Euroopan neuvoston tietoverkko todistusten tunnustamista varten (ENIC) vedetään entistä läheisemmin tähän yhteyteen; 11. Asettuu kannattamaan parannettua yhteistyötä kansallisen ja eurooppalaisen tason nykyisten tietopalvelujen välillä ja toivoo kunkin toimivaltuuksien selvittämistä; 12. Painottaa eri opintosuuntiin pääsemisen mahdollisuuksia ja edellytyksiä koskevien tietojen välttämättömyyttä erityisesti opinto-ohjelmien laadun mahdollisen arvioinnin kannalta; 13. Kehottaa jäsenvaltioita kytkemään korkeakoulu- ja mahdollisesti myös ammattikoulutodistusten tunnustamisesta vastaavat tahot mahdollisuuksien mukaan kansallisten tiedotuspalvelujen yhteyteen; 14. Epäilee niin sanottujen akateemisten ja ammatillisten yhteysverkkojen sekä niille kaavailtujen tehtävien tarpeellisuutta ja järkevän toteuttamisen mahdollisuuksia niin kauan kuin sekä niiden muoto että tavoitteet ovat epäselviä ja kehottaa komissiota siksi ensin määrittelemään tarkoin akateemisten ja ammatillisten yhteysverkkojen tehtävän; 15. On huolissaan siitä, että komissio pyrkii rohkaisemaan yhteisymmärrykseen perustuvaa opintojen yhtenäistämistä ja kehottaa komissiota siksi tämän sijasta viipymättä luomaan yhdenmukaisuutta koulutuksen sisällön välille; 16. Pitää järkevänä sitä, että pitkän aikavälin puitteissa harkitaan vertailukelpoisia loppututkintovaatimuksia sekä pyritään opiskeluaikojen ja tutkintojen yhdenmukaistamiseen, mutta että opintojen sisältö jätetään jäsenvaltioiden tai yksittäisten korkeakoulujen vastuulle; 17. Kehottaa komissiota ja jäsenvaltioita opetuksen laadun arvioinnin osalta ensiksi laatimaan aloitettujen pilottiprojektien pohjalta yhtenäiset arviointikriteerit ja kehittämään yhtenäisen metodiikan, jotta voidaan varmistaa, että kyseiset laitokset hyväksyvät ne; 18. Pyytää komissiota huolehtimaan siitä, että laadun arvioinnin yhteydessä kuullaan myös opiskelijoita; 19. Asettuu kannattamaan erityisesti opettajankoulutuksen eurooppalaistamista houkutinten avulla; 20. Kehottaa komissiota kiinnittämään huomattavasti enemmän huomiota yliopiston opettajien liikkuvuuteen, kun otetaan huomioon henkilökohtaisten kontaktien merkitys opintosuoritusten ja korkeakoulutodistusten akateemisen tunnustamisen kannalta sekä opettajien suuri vaikutus nuorten ihmisten valmiuteen viettää opiskelujaksoja ulkomailla, esimerkiksi muissa jäsenvaltioissa toimivissa yrityksissä ja maiden hallintoelimissä; 21. Pitää välttämättömänä, että työehtosopimusten osapuolet osallistuvat todistusten tunnustamisesta käytävään keskusteluun; 22. Kehottaa voimakkaasti Euroopan tasolla jo järjestäytyneitä ammattiryhmiä ja paikallisosastoja osallistumaan aktiivisesti ammatillisten todistusten tunnustamiseen esimerkiksi tunnustamalla alansa yleissopimusten palkkataulukkojen vastaavuuden; 23. Kehottaa puhemiestään välittämään tämän päätöslauselman neuvostolle, komissiolle ja jäsenvaltioiden hallituksille.